  Майя Бывальцева «Кар вылос» («Городская среда») программа улсын азбаръёсты умоятон ужъёсты Ижкарын пӧсьтолэзь пумын кутскозы. 13-тӥ инвожое мер кенешын со сярысь вераз кар думалэн тӧроез Олег Гарин. «Бен, асьме улосвылын шугъяськонъёс вань. Ар капчи ӧвӧл, асьмеос коньдонэз бер басьтӥмы, программа кылдытӥськиз ай… Соин ик азямы бадӟым ужпум сылэ, кызьы ваньзэ шонер радъяны. Кылсярысь мон вералляй ни, кылем арын Ижкарын азбаръёсты умоятыны кутскимы куартолэзь пумын, йылпумъямы коньывуонлы. Таяз арын пӧсьтолэзь пумынгес потомы, <…> соин ик дыр туж ӧжыт», — вераз Олег Гарин но пусйиз, быдэстоно ужъёслэн ӟечлыксылы нимысьтыз саклык висъяськоз шуыса. «Кар вылос» ӵектосэз быдэстыны 2017-тӥ арын Удмуртия федерал коньдэтысь 273 миллион манет басьтӥз. Улосвыл коньдэтысь со понна 122 миллион манет висъязы. Азбаръёсты тупатъяны но умоятыны 263 миллион манет сётыны чакламын, 131 миллион манет — калыко интыослы. 2017-тӥ арын элькунын 312 азбаръёсты умоятыны чаклало, 67-ез со пӧлысь — Ижкарын. Озьы ик таяз арын 11 калыко интыосты умоятозы. Соос пӧлы шедиз Ижкарысь Гоголь нимо бульвар, сое тупатыны 44 миллион манет быдтыны малпало. Тегъёс: Мерлык Ижкар ОлегГарин Удмуртия паркъёс утялтон-чебертон  